**Մայքլ Լենդոն** (անգլ.՝ Michael Landon, ծնված՝ **Յուջին Մորիս Օրովից** (անգլ.՝ Eugene Maurice Orowitz), հոկտեմբերի 31, 1936(1936-10-31)[…], Ֆորեստ Հիլս, Քուինս, Նյու Յորք, Նյու Յորք, ԱՄՆ - հուլիսի 1, 1991(1991-07-01)[…], Մալիբու, Լոս Անջելես շրջան, Կալիֆոռնիա, ԱՄՆ), ամերիկացի հեռուստատեսության դերասան, պրոդյուսեր, սցենարիստ և ռեժիսոր, որն առավել հայտնի է «Բոնանցա», «Փոքրիկ տնակ պրերիայում» և «Դրախտի խճուղի» երեք երկարատև հեռուստասերիալներում կատարած գլխավոր դերերի շնորհիվ։

Կյանք և կարիերա
---------------

Մայքլ Լենդոնը «Բոնանցա» սերիալում
### Վաղ տարիներ

Յուջին Մորիս Օրովիցը ծնվել է Նյու Յորքի Քուինսի շրջանում՝ դերասանի և կատակերգական դերասանուհու ընտանիքում։ Մայրը բազմիցս փորձել է կյանքին վերջ տալ ինքնասպանությամբ, որն ազդել է երեխայի հոգեկան վիճակի վրա։ Նա գրել է դրա մասին «Մայքլ Լենդոն. Հաղթանակ և ողբերգություն» ինքնակենսագրությունում, իսկ 1976 թվականին իր մանկության պատմության մասին նկարահանել է «Միայնակ վազորդը» հեռուստաֆիլմը, որն անվանակարգվել է «Էմմի»-ի երկու մրցանակներում։ Նա սպորտային կրթաթոշակով սովորել է Հարավային Կալիֆոռնիայի համալսարանում, բայց վնասվածքից հետո ստիպված է եղել դադարեցնել ֆիզիկական գործունեությունը։

### Կարիերայի սկիզբը և «Բոնանցա»

Երբ նա որոշել է կարիերան սկսել էկրանով, վերցրել է Մայքլ Լենդոն կեղծանունը. անուն, որը վերցրել է հեռախոսային տեղեկագրքից։ 1950-ական թվականների կեսերին Մայքլ Լենդոնն առաջին անգամ ձեռք է բերել հաջողություն շնորհիվ մեծ էկրանով կատարած ռոմանտիկ հերոսների դերերի, ինչպես նաև «Ես պատանի մարդագայլ էի» լիամետրաժ ֆիլմում խաղացել է առաջին և միակ գլխավոր դերը։

1959 թվականին 22 տարեկան հասակում Մայքլ Լենդոնը «Բոնանցա» հեռուստատեսային վեստերնում ստացել է գլխավոր դերը, որը հետագայում ամերիկյան հեռուստատեսության պատմության մեջ դարձել է ամենահաջողված ծրագրերից մեկը։ Լենդոնը եղել է սերիալի չորս գլխավոր դերասաններից ամենաերիտասարդը, և նրա կերպարը սերիալում դարձել է առավել ճանաչված՝ հիմնականում շնորհիվ կադրում դերասանի առանց շապիկի հաճախակի երևալու և կերպարի ռոմանտիկ կերպարանքի։ Շոուն գոյություն է ունեցել մինչև 1973 թվականը և ներկայումս պրայմ թայմում ամենաերկարատև սերիալների ցուցակում զբաղեցնում է երկրորդ տեղը։

Մայլք Լենդոնը «Փոքր տնակը պրերիայում» ֆիլմում
### «Փոքր տնակը պրերիայում»

«Բոնանցա» ֆիլմի ավարտից հետո՝ մեկ տարի անց, Մայքլ Լենդոնը թողարկել է «Փոքր տնակը պրերիայում» ֆիլմը, որտեղ նա եղել է ոչ միայն գլխավոր դերակատարը, այլ նաև պրոդյուսերը։ Շոուն պատմում է մի ընտանիքի մասին, որը 1870 և 1880 թվականներին ապրում էր Մինեսոտա նահանգի Ուոլնատ Գրով քաղաքի ֆերմայում։ Սերիալը հիմնված է գրող Լորա Ինգլզ Ուայլդերի համանուն գրքի շարքի վրա և 1974-1983 թվականներին ինը եթերաշրջանների ընթացքում հեռարձակվել է NBC հեռուստաալիքով։ Սերիալում իր հերոսի կնոջ դերում նկարահանվել է Կարեն Գրասելը, իսկ իրենց դստրերի դերերում՝ Մելիսա Գիլբերտը և Մելիսա Սյու Անդերսոնը։ Սերիալը տևել է ինը եթերաշրջան և արժանացել մի քանի «Էմմի» մրցանակի։ Այն նկարահանել է մի քանի հեռուստաֆիլմ-սիքվելներ և տասնամյակներ անց շարունակել է թողարկվել ԱՄՆ-ի սինդիկացիաներում։ Չնայած շոուն սիրված էր քննադատների կողմից, սակայն Լենդոնը դրամատիկ հեռուստասերիալում տղամարդկային լավագույն դերի համար երբեք չի առաջադվել «Էմմի» մրցանակի և միայն մեկ անգամ՝ 1979 թվականին, հեռուստատեսային սերիալում կամ դրամայում լավագույն տղամարդկային դերի համար առաջադրվել է «Ոսկե գլոբուս»-ի։

Մայքլ Լենդոնը 1990 թվականին
### Վերջին տարիներ և մահ

Վերևից ներքև. Լորն Գրին, Դեն Բլոքեր, Մայքլ Լենդոն և Պերնել Ռոբերտս («Բոնանցա», 1962 թվական)
«Փոքր տնակը պրերիայում» սերիալի ավարտից հետո դերասանը շարունակել է իր հեռուստատեսային կարիերան «Դրախտի խճուղի» հեռուստասերիալի դերով, որտեղ նա խաղացել է հրեշտակի դերը՝ օգնելով մարդկանց։ Ինչպես նաև NBC-ով չափավոր հաջողությամբ հեռարձակված սերիալն ավարտվել է 1989 թվականին և ունեցել է հինգ եթերաշրջան՝ ընդհանուր առմամբ ներառելով 111 էպիզոդ։

1991 թվականի ապրիլի 5-ին Լենդոնի մոտ ախտորոշվել է ենթաստամոքսային գեղձի ուռուցք՝ լյարդի և ավիշային հանգույցների մետաստազներով։ Դեղին մամուլը շուտով հայտարարել է գոյություն չունեցող հիվանդության մասին, քանի որ քաղցկեղը վիրահատությանը ենթակա չի եղել, իսկ դերասանը մինչ մահը հայտնվել է հեռուստաէկրաններին՝ լուրերը հերքելու համար, իսկ հունիսին իր կյանքի մասին հարցազրույց է տվել Life ամսագրին։ Լենդոնը մահացել է 1991 թվականի հուլիսի 1-ին Կալիֆոռնիա նահանգի Մալիբու քաղաքում։ Լենդոնն ամուսնացել է երեք անգամ և ունեցել է ինը երեխա, որոնցից երկուսը եղել են որդեգրված։

1984 թվականին Մայքլ Լենդոնն Հոլիվուդյան փառքի ծառուղում արժանացել է անվանական աստղի։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Encyclopædia Britannica
3. 1 2 3 4  Discogs — 2000.
4. 1 2  Freebase — 2007.
5. ↑  «HIS EARLY DAYS WERE FUN, PALS RECALL SOME REFUTE IMAGE OF A TROUBLED CHILDHOOD». *Philadelphia Daily News*. 2 июля 1991. Արխիվացված օրիգինալից 2013 թ․ փետրվարի 5-ին. Վերցված է 2013 թ․ հունվարի 22-ին.
6. 1 2 3  Mark Goodman (15 июля 1991). «Goodbye, Little Joe». *People*. Արխիվացված օրիգինալից 2013 թ․ փետրվարի 5-ին. Վերցված է 2013 թ․ հունվարի 22-ին.
7. 1 2  «Michael Landon- Biography». *Yahoo!*. Արխիվացված օրիգինալից 2013 թ․ փետրվարի 5-ին. Վերցված է 2013 թ․ հունվարի 22-ին.
8. ↑  Antonio LaPastina. «BONANZA». *Museum of Broadcast Communications*. Արխիվացված է օրիգինալից 2012 թ․ նոյեմբերի 13-ին. Վերցված է 2012 թ․ նոյեմբերի 14-ին.
9. 1 2  «Awards for Michael Landon». *Internet Movie Database*. Արխիվացված օրիգինալից 2013 թ․ փետրվարի 5-ին. Վերցված է 2013 թ․ հունվարի 22-ին.
10. ↑  Peter B Flint (2 июля 1991). «Michael Landon, 54, Little Joe On 'Bonanza' for 14 Years, Dies». *The New York Times*. Արխիվացված օրիգինալից 2013 թ․ փետրվարի 5-ին. Վերցված է 2013 թ․ հունվարի 22-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մայքլ Լենդոն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Discogs · Internet Movie Database · ԿինոՊոիսկ · MusicBrainz · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Բրիտանիկա · American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 8004917 · BNC: a10921965 · BNE: XX1053356 · BNF: 13940072t · GND: 119000504 · GTAA: 123868 · ICCU: DDSV124373 · ISNI: 0000000115923017 · LCCN: n85213028 · NTA: 071728236 · NUKAT: n2004070393 · SUDOC: 230787487 · VIAF: 8188118 · WorldCat VIAF: 8188118 |

 |

 |